Ahmet Davutoğlu

Ahmet Davutoğlu (født 26. februar 1959 i  Taşkent i Tyrkia) er en tyrkisk diplomat og politiker. Han var utenriksminister i Recep Tayyip Erdoğans regjering fra 2009 til 2014 og statsminister fra 2014 til 2016. Den 5. mai kunngjorde han at han ville trekke seg som statsminister på partikongressen 22. mai 2016.

Davutoğlu er utdannet i statsvitenskap og samfunnsøkonomi fra Boğaziçi-universitetet (1983), og tok senere master- og doktorgrad samme sted. Han arbeidet deretter ved Universiti Islam Antarabangsa i Malaysia og Marmara Üniversitesi. Fra 1995 til 2004 var han også professor og instituttleder ved Beykent Üniversitesi.

Etter AK Partis valgseier i 2002 ble han rådgiver for statsminister Abdullah Gül, en stilling han også beholdt under Recep Tayyip Erdoğan. Han ble utnevnt til utenriksminister den 1. mai 2009.

Davutoğlu har utgitt en rekke bøker om utenrikspolitikk på tyrkisk og engelsk.

 Referanser 
«Ahmet Davutoglu». Det tyrkiske utenriksdepartementet. Besøkt 16. juni 2013.

Kategori:Tyrkiske utenriksministre
Kategori:Tyrkiske statsministre
Kategori:Personer fra Konya
Kategori:Fødsler i 1959